Mitt álit á dönskukennslu í grunnskólum á Íslandi Ljóst er að það á að fórna íslenskunni fyrir dönskuna áfram . Gamla nýlenduveldið Danmörk er búið að borga hluta af dönskunáminu á Íslandi fram í tímann og íslenskir unglingar eru skyldaðir til þess að læra dönsku , þrjá tíma á viku . Það er svo gott fyrir samskiptin við Norðurlönd þar sem flestir tala reyndar ensku við Íslendinga ! Í dönskum framhaldsskólum og æðri menntastofnunum í Danmörku og líka annars staðar á Norðurlöndum er allt kennt á ensku fyrir útlendinga þ.á.m . Íslendinga - vegna Evrópusambandsins . En samt skal hafa þrjá tíma á viku í dönsku í unglingaskólum á Íslandi þó svo að stór hluti af unglingunum skilji ekki íslensku og geti því ekki skilið almennilega og lært önnur fög sem að kennd eru á íslensku í skólunum á Íslandi . Og nú á að auka álagið á þau , án þess að minnst sé á að minnka dönskukennslu eða gera hana að valfagi . Og ekki er tvítyngdum börnum eða foreldrum þeirra bent á að börnin þeirra séu ekki skyldug til þess að læra dönsku - eða ensku . Nei skólarnir gera það ekki samkvæmt skipun að ofan virðist vera . Er það af því að skólunum ber skylda til að kenna börnum á þeirra móðurmáli - t.d. pólsku , tælensku o.s.frv . En hvar er það gert ? Nei , það er ekki minnst á það við skólasetningu á hausti . En lögð er rík áhersla á dönskukúgunina áfram . Hún sé svo nauðsynleg . Hve mörg börn ætli séu inni á dönsku efni í símunum sínum dags daglega ? Dönskunámið er eingöngu til þess að auka álagið á íslenska grunnskólanemendur - álag sem að nú þegar er orðið mjög mikið . Til dæmis vegna áhugamála utan skóla . En haldið skal í úrelta gamla hugmynd um tengsl Norðurlandanna og íslenskum ungmennum skal fórnað fyrir dönsku konungshirðina . Höfundur er fyrrverandi grunnskólakennari .